CELEX: 32021R1123
Language: bg
Date: 2021-07-08 00:00:00
Title: Регламент за изпълнение (ЕС) 2021/1123 на Комисията от 8 юли 2021 година за спиране на действието на мерките на търговската политика по отношение на определени продукти от Съединените американски щати, наложени с Регламент за изпълнение (ЕС) 2020/1646 след решението по търговски спор съгласно Договореността за уреждане на спорове на Световната търговска организация

9.7.2021   
               
               
                  BG
               
               
                  Официален вестник на Европейския съюз
               
               
                  L 243/43
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1123 НА КОМИСИЯТА
         от 8 юли 2021 година
         за спиране на действието на мерките на търговската политика по отношение на определени продукти от Съединените американски щати, наложени с Регламент за изпълнение (ЕС) 2020/1646 след решението по търговски спор съгласно Договореността за уреждане на спорове на Световната търговска организация
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 654/2014 на Европейския парламент и на Съвета от 15 май 2014 г. относно упражняването на правата на Съюза за прилагане и осигуряване на съблюдаването на международните търговски правила и за изменение на Регламент (ЕО) № 3286/94 на Съвета за установяване на процедури на Общността в областта на общата търговска политика с оглед гарантиране упражняването от Общността на правата, които са ѝ предоставени съгласно правилата за международна търговия, по-специално тези, които са установени под егидата на Световната търговска организация (1), и по-специално член 3, параграф 7 от него,
         като има предвид, че:
         
                     (1)
                  
                  
                     На 7 ноември 2020 г. Комисията прие Регламент за изпълнение (ЕС) 2020/1646 (2) относно мерките на търговската политика по отношение на определени продукти от Съединените американски щати (Съединените щати) след решението по търговски спор съгласно Договореността за уреждане на спорове на Световната търговска организация (СТО), в който се предвижда прилагането на допълнителни мита върху вноса в Съюза на някои продукти с произход от Съединените щати.
                  
               
                     (2)
                  
                  
                     В съображение 9 от Регламент за изпълнение (ЕС) 2020/1646 се предвижда, че Комисията възнамерява да спре прилагането на регламента, в случай че Съединените щати спрат действието на ответните си мерки по отношение на вноса на определени продукти от Европейския съюз във връзка със споровете в рамките на СТО относно големите граждански въздухоплавателни средства.
                  
               
                     (3)
                  
                  
                     На 9 март 2021 г., след като със Съединените щати беше постигната договореност за взаимно спиране на прилагането на всички мерки за срок от четири месеца, Комисията прие Регламент за изпълнение (ЕС) 2021/425 (3) за спиране на действието на мерките на търговската политика по отношение на определени продукти от Съединените американски щати, наложени с Регламент за изпълнение (ЕС) 2020/1646 след решението по търговски спор съгласно Договореността за уреждане на спорове на Световната търговска организация, с който бе спряно прилагането на Регламент за изпълнение (ЕС) 2020/1646 до 10 юли 2021 г.
                  
               
                     (4)
                  
                  
                     На 15 юни 2021 г. изпълнителният заместник-председател Валдис Домбровскис и търговският представител на САЩ Катрин Тай постигнаха договореност относно рамка за сътрудничество за големите граждански въздухоплавателни средства, съгласно която „всяка страна възнамерява да спре прилагането на своите ответни мерки за период от 5 години“.
                  
               
                     (5)
                  
                  
                     В съответствие с член 7, параграф 3 от Регламент (ЕС) № 654/2014, „когато е необходимо да се внесат корекции в мерки на търговската политика, приети съгласно настоящия регламент, при условията по член 4, параграфи 2 и 3, Комисията може да направи необходимите изменения в съответствие с процедурата по разглеждане, посочена в член 8, параграф 2“.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Комитета по въпросите, свързани с пречките пред търговията, учреден с Регламент (ЕС) 2015/1843 на Европейския парламент и на Съвета (4),
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Прилагането на Регламент за изпълнение (ЕС) 2020/1646 се спира за срок от пет години, считано от 11 юли 2021 г. Съответно, без да се засягат евентуалните бъдещи спирания на действието или изменения, включително по-скорошно възстановяване, предвидените в Регламент за изпълнение (ЕС) 2020/1646 мита се прилагат отново, считано от 11 юли 2026 г., включително.
         
         
            Член 2
            Настоящият регламент влиза в сила на 11 юли 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 8 юли 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 189, 27.6.2014 г., стр. 50; изменен с Регламент (ЕС) 2015/1843 (ОВ L 272, 16.10.2015 г., стр. 1) и с Регламент (ЕС) 2021/167 (ОВ L 49, 12.2.2021 г., стр. 1).
         
            (2)  Регламент за изпълнение (ЕС) 2020/1646 на Комисията от 7 ноември 2020 г. относно мерките на търговската политика по отношение на определени продукти от Съединените американски щати след решението по търговски спор съгласно Договореността за уреждане на спорове на Световната търговска организация (ОВ L 373, 9.11.2020 г., стр. 1).
         
            (3)  Регламент за изпълнение (ЕС) 2021/425 на Комисията от 9 март 2021 г. за спиране на действието на мерките на търговската политика по отношение на определени продукти от Съединените американски щати, наложени с Регламент за изпълнение (ЕС) 2020/1646 след решението по търговски спор съгласно Договореността за уреждане на спорове на Световната търговска организация (ОВ L 84, 9.3.2021 г., стр. 16).
         
            (4)  Регламент (ЕС) 2015/1843 на Европейския парламент и на Съвета от 6 октомври 2015 г. за установяване на процедури на Съюза в областта на общата търговска политика с оглед гарантиране упражняването от Съюзa на правата, които са му предоставени съгласно правилата за международна търговия, по-специално тези, които са установени под егидата на Световната търговска организация (кодифициран текст) (ОВ L 272, 16.10.2015 г., стр. 1).